CELEX: 52008PC0812
Language: fi
Date: 2008-12-04
Title: Ehdotus: Euroopan parlamentin ja neuvoston direktiivi, bensiinihöyryn talteenotto -ohjelman toisesta vaiheesta, joka koskee henkilöautojen polttoainetäydennystä huoltoasemilla {SEC(2008) 2937} {SEC(2008) 2938}

Tärkeä oikeudellinen huomautus

|

52008PC0812

Ehdotus: Euroopan parlamentin ja neuvoston direktiivi, bensiinihöyryn talteenotto -ohjelman toisesta vaiheesta, joka koskee henkilöautojen polttoainetäydennystä huoltoasemilla {SEC(2008) 2937} {SEC(2008) 2938}  /* KOM/2008/0812 lopull. - COD 2008/0229 */  

	[pic] | EUROOPAN YHTEISÖJEN KOMISSIO |Bryssel 4.12.2008KOM(2008) 812 lopullinen2008/0229 (COD)Ehdotus:EUROOPAN PARLAMENTIN JA NEUVOSTON DIREKTIIVI,bensiinihöyryn talteenotto -ohjelman toisesta vaiheesta, joka koskee henkilöautojen polttoainetäydennystä huoltoasemilla{SEC(2008) 2937} {SEC(2008) 2938}(komission esittämä)  PERUSTELUT1. EHDOTUKSEN TAUSTA1.1. Yleinen taustaTämän lainsäädäntöehdotuksen tavoitteena on varmistaa, että henkilöautojen polttoainetäydennyksen yhteydessä huoltoasemilla ilmakehään pääsevät bensiinihöyryt otetaan talteen (niin sanottu bensiinihöyryn talteenotto -ohjelman toinen vaihe). Bensiinin sisältämien haihtuvien orgaanisten yhdisteiden (bentseeni ja otsoni) päästöt aiheuttavat paikallisia ja alueellisia ilmanlaatuongelmia. Yhteisössä on jo annettu niitä koskevia ilmanlaatunormeja ja -tavoitteita. Alailmakehän otsoni on valtioiden rajat ylittävä epäpuhtaus ja kolmanneksi merkittävin kasvihuonekaasu. Bentseenin tiedetään aiheuttavan ihmisille syöpää.Nyt käsillä oleva ehdotus perustuu seuraaviin komission tekemiin sitoumuksiin:-  Ilman pilaantumista koskeva teemakohtainen strategia[1].-  Komission ehdotus bensiinin ja dieselpolttoaineiden laadusta annetun direktiivin 98/70/EY[2] muuttamisesta, jonka tavoitteena on helpottaa biopolttoaineiden ja bioetanolin laajempaa käyttöönottoa erityisesti väljentämällä bensiinin höyrynpainevaatimuksia. Komissio tunnusti tässä yhteydessä, että ehdotus saattaa lisätä haihtuvien orgaanisten yhdisteiden päästöjä ja toikin esille, että se aikoo tehdä bensiinihöyryn talteenotto -ohjelman toista vaihetta koskevan ehdotuksen päästölisäysten neutraloimiseksi.-  Ilmanlaadusta annetun uuden direktiivin[3] yhteydessä annettu lausuma, jossa komissio tunnustaa, että ilmanlaatutavoitteiden saavuttamiseksi on ilman epäpuhtauksia torjuttava niiden lähteellä, ja jossa ehdotetaankin tästä syystä useita uusia yhteisön toimia, kuten bensiinihöyryn talteenotto -ohjelman toista vaihetta.1.2. Voimassa olevat aiemmat säännöksetDirektiivin 94/63/EY tavoitteena on niiden bensiinihöyryjen talteenotto, jotka aiheutuvat bensiinin varastoinnista ja sen jakelusta varastoalueilta huoltoasemille (niin sanottu bensiinihöyryn talteenotto -ohjelman ensimmäinen vaihe). Bensiinihöyryä vapautuu huoltoasemalla bensiinitoimitusten yhteydessä. Tämä bensiinihöyry otetaan talteen säiliöautoihin tai siirrettäviin säiliöihin ja palautetaan varastoalueelle, josta se voidaan jakaa uudelleen.1.3. Johdonmukaisuus suhteessa unionin muuhun politiikkaan ja muihin tavoitteisiinNyt käsillä oleva ehdotus on yhdenmukainen yhteisön ilmanlaatupolitiikan kanssa ja sillä edistetään yhteisön kuudennen ympäristöä koskevan toimintaohjelman tavoitteiden mukaisesti sellaisen ilmanlaadun saavuttamista, jolla ei ole merkittäviä vaikutuksia terveyteen ja ympäristöön. Ehdotus on myös Lissabonin strategian kolmen pilarin tavoitteiden mukainen, koska sillä lisätään bensiinihöyryn talteenoton toisen vaiheen tekniikoiden kysyntää ja edistetään näiden tekniikoiden kehittämistä.2. SIDOSRYHMIEN KUULEMINEN2.1. Sidosryhmien kuuleminen2.1.1. Kuulemismenettely, tärkeimmät kohderyhmät ja yleiskuvaus vastaajistaTärkeimpiä sidosryhmiä kuultiin kohdennetuissa kuulemistilaisuuksissa. Keskeisiä sidosryhmiä olivat muun muassa öljyteollisuuden järjestöt, toisen vaiheen talteenottolaitteistojen valmistajat, ympäristö- ja kuljetusalan kansalaisjärjestöt, yksityiset huoltoasemayrittäjät ja autoilujärjestöt. Lisäksi yleisölle esitettiin kysymyksiä internetin välityksellä.2.1.2. Tiivistelmä vastauksista ja siitä, miten ne on otettu huomioonVastauksissa käsiteltiin bensiinihöyryn vaikutuksia terveyteen, toisen vaiheen laitteistojen tehokkuutta, automaattisten seurantalaitteiden hyötyjä ja toisen vaiheen laitteistojen asennusvaihtoehtojen kustannustehokkuutta. Nämä vastaukset on jo otettu huomioon liitteenä olevan ehdotuksen tärkeimpien osien laadinnassa, erityisesti asuinrakennusten alapuolella sijaitsevia huoltoasemia, tällaisten huoltoasemien uudistamista ja laitteiston suoritustehon automaattista seurantaa koskevia säännöksiä laadittaessa.Tiivistelmä kysymyksistä ja vastauksista on saatavilla verkkosivulla: http://ec.europa.eu/environment/air/transport/petrol.htm2.2. Asiantuntijatiedon käyttö2.2.1. Lähteenä olleet tieteenalat ja asiantuntemuksen alatHyödyksi on käytetty öljyteollisuuden ja toisen vaiheen talteenottolaitteistojen valmistajien asiantuntemusta sekä toisen vaiheen laitteistojen seurantamenetelmien kustannus- ja hyötyarviot laatineiden konsulttien asiantuntemusta.2.2.2. Käytetty menettelyBensiinihöyryn talteenotto -ohjelman toisen vaiheen kokonaiskustannusten sekä talteenotetun bensiinihöyryn määrän laskemisessa käytettiin huoltoasemien määrää ja kokoa koskevia tilastotietoja sekä toisen vaiheen laitteistojen kustannusarvioita. Bensiinihöyrypäästöjen aiheuttamien vahinkojen kustannukset arvioitiin yksinkertaisella alailmakehän otsonin aiheuttamien vahinkojen keskimääräisiä kustannuksia koskevalla kustannusfunktiolla. Bentseenin aiheuttamia vahinkoja ei arvioitu.2.2.3. Tärkeimmät organisaatiot, joita on kuultuTärkeimmät organisaatiot, joita on kuultu, olivat öljyteollisuuden järjestöt, toisen vaiheen talteenottolaitteistojen valmistajat, ympäristö- ja kuljetusalan kansalaisjärjestöt, yksityiset huoltoasemayrittäjät ja autoilujärjestöt.2.2.4. Tiivistelmä saaduista ja huomioon otetuista asiantuntijalausunnoistaKomissio pyysi kahden konsultin apua talteenotto-ohjelman toisen vaiheen vaihtoehtojen kustannusten ja kustannustehokkuuden arvioinnissa. Nämä tiedot esitetään tiivistetyssä muodossa vuosina 2005 ja 2008 laadituissa erillisissä raporteissa. Jälkimmäisessä raportissa hyödynnettiin myös tuoreita tietoja, jotka liittyvät toisen vaiheen talteenottolaitteistojen käyttöönottoon jäsenvaltioissa.2.2.5. Tietojen saattaminen yleisön saatavilleMolemmat kertomukset ovat saatavilla komission verkkosivulla: http://ec.europa.eu/environment/air/transport/petrol.htm2.3. Vaikutusten arviointiVaikutusten arvioinnissa tarkasteltiin seuraavien vaihtoehtojen kustannuksia ja hyötyjä:1.  Uusia toimia ei toteuteta.2.  Henkilöautoihin ja kevyihin hyötyajoneuvoihin asennetaan laitteet polttoainetäydennyksen yhteydessä haihtuvien bensiinihöyryjen talteenottamiseksi.3.  Bensiinihöyryn toisen vaiheen talteenottolaitteistot otetaan käyttöön4.  kaikilla uusilla ja merkittävästi uudistetuilla huoltoasemilla, joilta jaellaan yli 500 m3 bensiiniä vuodessa;5.  kaikilla uusilla ja merkittävästi uudistetuilla huoltoasemilla, joilta jaellaan yli 500 m3 bensiiniä vuodessa ja suurilla olemassa olevilla huoltoasemilla (joilta jaellaan esimerkiksi yli 3000 m3 bensiiniä vuodessa);6.  b vaihtoehto ja asuinrakennuksissa tai niiden alla sijaitsevat huoltoasemat;7.  c vaihtoehto ja kaikkien toisen vaiheen laitteistojen automaattinen seurantalaite, joka rajoittaisi bensiininmyyntiä, jos talteenottolaitteisto ei toimi oikein.Vaihtoehtojen yksityiskohtainen arviointi esitetään tämän ehdotuksen liitteenä olevassa vaikutustenarvioinnissa. Se on saatavilla verkkosivulla: http://ec.europa.eu/environment/air/transport/petrol.htm3. EHDOTUKSEEN LIITTYVÄT OIKEUDELLISET NÄKÖKOHDAT3.1. Ehdotetun toimen lyhyt kuvausEhdotus velvoittaisi (i) ottamaan käyttöön toisen vaiheen talteenottolaitteistot kaikilla uusilla ja uusituilla huoltoasemilla, joilta jaellaan yli500 m3 bensiiniä vuodessa; (ii) jälkiasentamaan vuoteen 2020 mennessä laitteistot kaikkiin olemassa oleviin asemiin, joilta jaellaan yli 3 000 m3 bensiiniä vuodessa; ja (iii) ottamaan käyttöön toisen vaiheen talteenottolaitteistot kaikilla asuinrakennusten alapuolella sijaitsevilla uusilla tai merkittävästi uudistetuilla huoltoasemilla huoltoaseman koosta riippumatta; (iv) toisen vaiheen talteenottolaitteiston automaattista seurantaa ei ole pakko ottaa käyttöön, mutta tarkastuksia suoritetaan harvemmin, jos seuranta on käytössä.On selvää, että suurien olemassa olevien huoltoasemien velvoittaminen ottamaan käyttöön toisen vaiheen talteenottolaitteistot ennen vuotta 2020 aiheuttaa lisäkustannuksia, mutta tuloksena ovat myöskin merkittävästi suuremmat päästövähennykset hieman huonommasta kustannustehokkuudesta huolimatta. Kummankin vaihtoehdon kustannukset ovat kuitenkin varsin vaatimattomat ja vuonna 2020 noin 20–30 miljoonaa euroa vuodessa.Vaikka ei olekaan mahdollista laskea suoraan kaikkien asuinrakennusten alapuolella sijaitsevien huoltoasemien toisen vaiheen talteenottolaitteiston asentamiseen liittyviä kustannuksia, esimerkkilaskelma osoittaa, että pienen huoltoaseman suunniteltujen muutostöiden kustannukset olisivat vastaavat kuin muiden esillä olleiden vaihtoehtojen keskimääräiset kustannukset. Suunnittelemattomien muutostöiden kustannukset ovat kuitenkin merkittävästi korkeammat, eivätkä oikeuta aikarajoitusten määräämiseen. On kuitenkin odotettavissa, että kymmenen vuoden kuluttua mahdollisen toisen vaiheen laitteistoja koskevan direktiivin voimaantulosta yli kaksi kolmannesta tällaisista huoltoasemista on uusittu suunnitellusti. Ehdotuksen nojalla asuinrakennusten alapuolella sijaitsevat huoltoasemat on varustettava toisen vaiheen bensiinihöyryn talteenottolaitteistolla huoltoaseman koosta riippumatta.Vaikka automaattinen seuranta takaisikin odotetut hyödyt käytännössä, vallitsee tällaisten järjestelmien kustannuksista epävarmuutta. Myöskään ei ole varmuutta siitä, voitaisiinko yksinkertaisemmilla ja halvemmilla järjestelmillä saada samat hyödyt. Samanlaisia tuloksia tuotiin esille ENTECin raportissa, jonka mukaan automaattisen seurannan pakollinen käyttöönotto heikentäisi kustannustehokkuutta 50 prosentilla[4]. Niiden asentamisesta seuraisi kuitenkin kustannussäästöjä, koska määräaikaistarkistuksia olisi tarpeen suorittaa harvemmin.3.2. OikeusperustaKoska ehdotus on luonteeltaan selkeästi ympäristöpolitiikkaan liittyvä, asianmukainen oikeusperusta on EY:n perustamissopimuksen 175 artikla.3.3. ToissijaisuusperiaateToissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. Ehdotuksen tavoitteita ei voida saavuttaa riittävällä tavalla jäsenvaltioiden toimin seuraavista syistä:-  Alailmakehän otsoni on valtioiden rajat ylittävä ilman epäpuhtaus, jota muodostuu ilmakehässä haihtuvien orgaanisten yhdisteiden (kuten bensiinihöyryn) ja typen oksidien päästöistä. Yhden valtion bensiinihöyrypäästöt voivat aiheuttaa ilmanlaatuongelmia naapurivaltioissa. Alailmakehän otsonin muodostumisen vähentämiseksi tarvitaan yhdenmukaisia toimia kaikissa jäsenvaltioissa.-  Euroopan unionissa myytävän bensiinin ja dieselöljyn laatua sääntelevän direktiivin oikeusperustana on EY:n perustamissopimuksen 95 artikla. Tätä direktiiviä sovelletaan yhdenmukaisesti koko EU:n alueella. Komissio on ehdottanut bensiinin höyrynpainetta koskevien vaatimusten väljentämistä bioetanolin käytön edistämiseksi. Tämä saattaa kuitenkin lisätä haihtuvien orgaanisten yhdisteiden päästöjä jopa niissä jäsenvaltioissa, joissa toisen vaiheen talteenottolaitteistot ovat jo käytössä. Haihtuvien orgaanisten yhdisteiden päästöjen mahdollinen kasvu edellyttää siis yhteisön toimia.3.4. SuhteellisuusperiaateEhdotuksessa ei ylitetä sitä, mikä on tarpeen ajoneuvojen polttoainetäydennyksen yhteydessä syntyvien bensiinihöyrypäästöjen vähentämistä koskevan tavoitteen saavuttamiseksi. Ehdotuksessa vahvistetaan ainoastaan tekniset vähimmäisvaatimukset. Jäsenvaltiot voivat itse valita käyttämänsä tekniikat ja keinot.3.5. Sääntelytavan valintaDirektiivi on asianmukaisin säädöslaji. Bensiinihöyryn talteenotto -ohjelman toinen vaihe voidaan toteuttaa käytännössä usealla eri tekniikalla. Merkittävä osa jäsenvaltioista on jo antanut bensiinihöyryn talteenotto -ohjelman toista vaihetta koskevaa lainsäädäntöä. Ei ole tarpeen muuttaa näiden jäsenvaltioiden toteuttamaa lähestymistapaa, vaikka yhden tai useamman teknisen parametrin numeerisia arvoja saatetaankin joutua tarkistamaan. Direktiivi antaisi jäsenvaltioille laajimmat mahdollisuudet päättää täytäntöönpanosta. Jäsenvaltioilla olisi myös mahdollisuus antaa tiukempia säännöksiä, jos niitä tarvitaan ilmanlaatuongelmien ratkaisuun.4. TALOUSARVIOVAIKUTUKSETEhdotuksella ei ole vaikutuksia yhteisön talousarvioon.2008/0229 (COD)Ehdotus:EUROOPAN PARLAMENTIN JA NEUVOSTON DIREKTIIVI,bensiinihöyryn talteenotto -ohjelman toisesta vaiheesta, joka koskee henkilöautojen polttoainetäydennystä huoltoasemillaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 175 artiklan,ottavat huomioon komission ehdotuksen[5],ottavat huomioon Euroopan talous- ja sosiaalikomitean lausunnon[6],ottavat huomioon alueiden komitean lausunnon[7],noudattavat perustamissopimuksen 251 artiklassa määrättyä menettelyä[8],sekä katsovat seuraavaa:(1) Kuudennesta ympäristöä koskevasta yhteisön toimintaohjelmasta 22 päivänä heinäkuuta 2002 annetussa Euroopan parlamentin ja neuvoston päätöksessä N:o 1600/2002/EY[9] todetaan, että ilman pilaantuminen on vähennettävä sellaiselle tasolle, että sillä on mahdollisimman vähän haitallisia vaikutuksia ihmisten terveydelle ja ympäristölle.(2) Ilmanlaadusta ja sen parantamisesta 21 päivänä toukokuuta 2008 annetussa Euroopan parlamentin ja neuvoston direktiivissä 2008/50/EY[10] säädetään alailmakehän otsonia ja bentseeniä koskevista ilmanlaatutavoitteista, ja Euroopan parlamentin ja neuvoston 23 päivänä lokakuuta 2001 antamassa direktiivissä 2001/81/EY[11] alailmakehän otsonin muodostumista edistävien haihtuvien orgaanisten yhdisteiden kansallisista päästörajoista. Haihtuvien orgaanisten yhdisteiden, myös bensiinihöyryn, päästöt yhdessä jäsenvaltiossa saattavat aiheuttaa ilmanlaatuongelmia muissa jäsenvaltioissa.(3) Bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta 20 päivänä joulukuuta 1994 annetun direktiivin 94/63/EY[12] (bensiinihöyryn talteenotto -ohjelman ensimmäinen vaihe) tavoitteena on ottaa talteen bensiinin varastoinnista ja sen jakelusta varastoalueilta huoltoasemille aiheutuvat bensiinihöyrypäästöt.(4) Bensiinihöyrypäästöjä syntyy myös huoltoasemilla henkilöautojen polttoainetäydennyksen yhteydessä, ja nämä päästöt olisi otettava talteen direktiiviin 94/63/EY säännösten kanssa yhdenmukaisella tavalla.(5) Olemassa olevien huoltoasemien on ehkä mukautettava nykyistä infrastruktuuriaan. On suositeltavaa, että kustannusten säästämiseksi niihin asennetaan bensiinihöyryn talteenottolaitteistot muiden suurempien muutostöiden yhteydessä. Suurempien huoltoasemien mukautumiskyky on kuitenkin parempi, ja niiden olisikin asennettava bensiinihöyryn talteenottolaitteistot aikaisemmin, koska myös niiden päästöt ovat suuremmat. Uusiin huoltoasemiin voidaan sisällyttää bensiinihöyryn talteenottolaitteisto suunnittelu- ja rakennusvaiheen aikana, joten niihin laitteet voidaan asentaa välittömästi.(6) Ympäristöhyötyjen maksimoimiseksi ja bensiinihöyryn talteenottolaitteiston kaupan helpottamiseksi olisi säädettävä bensiinihöyryn talteenoton yhdenmukaisesta vähimmäistasosta.(7) Kaikki asennetut bensiinihöyryn talteenotto -ohjelman toisen vaiheen laitteistot olisi tarkastettava määräajoin, jotta voidaan varmistaa, että ne todella vähentävät päästöjä.(8) Jäsenvaltioiden olisi säädettävä seuraamuksista, joita sovelletaan tämän direktiivin säännösten rikkomiseen, ja varmistettava näiden seuraamusten täytäntöönpano. Seuraamusten olisi oltava tehokkaita, oikeasuhteisia ja varoittavia.(9) Koska ilmansaasteet siirtyvät valtioiden rajojen ylitse, jäsenvaltiot eivät pysty riittävällä tavalla saavuttamaan ilmakehään joutuvien bensiinihöyrypäästöjen vähentämistä koskevien toimien tavoitteita, vaan ne voidaan saavuttaa paremmin yhteisön tasolla. Siksi yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen.OVAT ANTANEET TÄMÄN DIREKTIIVIN:1 artiklaKohdeTässä direktiivissä säädetään toimenpiteistä, joiden tavoitteena on vähentää moottoriajoneuvojen polttoainetäydennyksen yhteydessä huoltoasemilla ilmakehään joutuvien bensiinihöyrypäästöjen määrää.2 artiklaMääritelmätTässä direktiivissä tarkoitetaan:1. ’bensiinillä’ bensiiniä sellaisena kuin se on määritelty Euroopan parlamentin ja neuvoston direktiivin 98/70/EY[13] 2 artiklan 1 kohdassa;2. ’bensiinihöyryllä’ bensiinistä haihtuvia kaasumaisia yhdisteitä;3. ’huoltoasemalla’ direktiivin 94/63/EY 2 artiklan f alakohdan määritelmän mukaista huoltoasemaa;4. ’olemassa olevalla huoltoasemalla’ huoltoasemaa, joka on rakennettu, tai jota koskeva rakennuslupa tai käyttölupa on myönnetty ennen 7 artiklan 1 kohdan toisessa alakohdassa tarkoitettua päivämäärää;5. ’uudella huoltoasemalla’ huoltoasemaa, joka on rakennettu, tai jota koskeva rakennuslupa tai käyttölupa on myönnetty 7 artiklan 1 kohdan toisessa alakohdassa tarkoitetun päivämäärän jälkeen;6. ’bensiinihöyryn talteenotto -ohjelman toisen vaiheen järjestelmällä’ laitteistoja, joiden tarkoituksena on ottaa talteen moottoriajoneuvon polttoainetankista huoltoasemalla tapahtuvan polttoaineen lisäämisen aikana ilmaan joutuva bensiinihöyry ja siirtää se huoltoasemalla sijaitsevaan maanalaiseen varastotankkiin tai takaisin polttoaineen jakelulaitteeseen uudelleen myyntiä varten;7. ’hiilivetyjen talteenottotehokkuudella’ bensiinihöyryn talteenotto -ohjelman toisen vaiheen järjestelmällä talteenotetun bensiinihöyryn prosentteina ilmaistua määrää verrattuna siihen bensiinihöyryn määrään, joka olisi vapautunut ilmakehään, jos tällaista järjestelmää ei olisi ollut käytössä;8. ’höyry/bensiini -suhteella’ bensiinihöyryn talteenotto -ohjelman toisen vaiheen järjestelmän kautta kulkevan bensiinihöyryn määrän normaalissa ilmanpaineessa ja jaellun bensiinin määrän suhdetta;9. ’jaellun bensiinin määrällä’ siirrettävistä säiliöistä huoltoasemille siirretyn bensiinin vuosittaista kokonaismäärää.3 artiklaHuoltoasemat1. Jäsenvaltioiden on varmistettava, että kaikki uudet huoltoasemat varustetaan bensiinihöyryn talteenotto -ohjelman toisen vaiheen järjestelmällä, jos jaeltavan bensiinin todellinen tai suunniteltu määrä on yli 500 m3 vuodessa. Kaikki pysyvänä asuin- tai työtilana käytettävässä rakennuksessa sijaitsevat uudet huoltoasemat on kuitenkin varustettava bensiinihöyryn talteenotto -ohjelman toisen vaiheen järjestelmällä riippumatta jaeltavan bensiinin todellisesta tai suunnitellusta määrästä.2. Jäsenvaltioiden on varmistettava, että kaikki olemassa olevat huoltoasemat, joilta jaellaan yli 500 m3 bensiiniä vuodessa, varustetaan muutostöiden yhteydessä bensiinihöyryn toisen vaiheen talteenottojärjestelmällä.3. Jäsenvaltioiden on varmistettava, että olemassa olevat huoltoasemat, joilta jaellaan yli 3 000 m3 bensiiniä vuodessa, varustetaan bensiinihöyryn talteenotto -ohjelman toisen vaiheen järjestelmällä viimeistään 31. päivänä joulukuuta 2020.4 artiklaBensiinihöyryn talteenoton sallittu vähimmäistaso1. Jäsenvaltioiden on varmistettava, että bensiinihöyryn talteenotto -ohjelman toisen vaiheen järjestelmien hiilivetyjen talteenottotehokkuus on 85 prosenttia tai enemmän.2. Sellaisten bensiinihöyryn talteenotto -ohjelman toisen vaiheen järjestelmien osalta, joissa talteenotettu bensiinihöyry siirretään huoltoasemalla maanalaiseen varastotankkiin, höyry/bensiini -suhteen on oltava 0,95 tai suurempi mutta pienempi tai yhtä suuri kuin 1,05.5 artiklaMääräaikaistarkastukset ja säännösten noudattaminen1. Jäsenvaltioiden on varmistettava, että hiilivetyjen talteenottotehokkuus testataan vähintään kerran vuodessa.2. Jäsenvaltioiden on varmistettava, että hiilivetyjen talteenottotehokkuus testataan vähintään kerran kolmessa vuodessa, jos on asennettu automaattinen seurantajärjestelmä. Automaattinen seurantajärjestelmän on havaittava bensiinihöyryn talteenotto -ohjelman toisen vaiheen järjestelmän sekä omat toimintahäiriönsä, ilmoitettava toimintahäiriöistä huoltoaseman toiminnanharjoittajalle ja pysäytettävä automaattisesti bensiinin tulon viallisesta bensiinipumpusta, ellei toimintahäiriötä ole korjattu seitsemän päivän kuluessa.6 artiklaSeuraamuksetJäsenvaltioiden on säädettävä seuraamusjärjestelmästä, jota sovelletaan tämän direktiivin täytäntöön panemiseksi annettujen kansallisten säännösten rikkomiseen ja toteutettava seuraamusten täytäntöönpanon varmistamiseksi kaikki tarvittavat toimenpiteet. Seuraamusten on oltava tehokkaita, oikeasuhteisia ja varoittavia. Jäsenvaltioiden on annettava nämä säännökset komissiolle tiedoksi 7 artiklan 1 kohdan ensimmäisessä alakohdassa mainittuun päivään mennessä ja niiden mahdolliset myöhemmät muutokset viipymättä.7 artiklaSaattaminen osaksi kansallista lainsäädäntöä1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [30 päivänä kesäkuuta 2012]. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.Jäsenvaltioiden on sovellettava näitä säännöksiä [1 päivästä heinäkuuta 2012].Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.8 artiklaVoimaantuloTämä direktiivi tulee voimaan päivänä, jona se julkaistaan Euroopan unionin virallisessa lehdessä.9 artiklaTämä direktiivi on osoitettu kaikille jäsenvaltioille.Tehty Brysselissä […] päivänä […] kuuta […].Euroopan parlamentin puolesta Neuvoston puolestaPuhemies Puheenjohtaja […] […] [1] KOM(2005) 446, 21.9.2005. Ks. kohta 4.2.1.2, s. 9.[2] KOM(2007)18, 31.1.2007. Ks. 3 kohdan 4 alakohta, s. 7–8.[3] Direktiivi 2008/50/EY ilmanlaadusta ja sen parantamisesta (EUVL L 152, 11.6.2008, s. 1–43).[4] Komission tilaama ENTEC-raportti (toukokuu 2005), Ks. taulukko 6.24, s. 55.[5] EUVL C […], […], s. […].[6] EUVL C […], […], s. […].[7] EUVL C […], […], s. […].[8] EUVL C […], […], s. […].[9] EYVL L 242, 10.9.2002, s. 1.[10] EUVL L 152, 11.6.2008, s. 1.[11] EYVL L 309, 27.11.2001, s. 22.[12] EYVL L 365, 31.12.1994, s. 24.[13] EYVL L 350, 28.12.1998, s. 58.